Espanjan koripallomaajoukkue

Espanjan koripallomaajoukkue edustaa Espanjaa koripallon maajoukkuekilpailuissa.

 Historia 
 Olympialaisissa 
Koripallo oli ensimmäisen kerran virallisena lajina mukana olympialaisissa Berliinissä 1936, mutta tuolloin Espanja vetäytyi turnauksesta sisällissotansa vuoksi. Seuraavan kerran maa osallistui olympialaisten koripalloturnaukseen Roomassa 1960 sijoittuen 14:nneksi. Méxicossa 1968 joukkue oli seitsemäs ja Münchenissä 1972 yhdestoista. 

Moskovan 1980 kisoja boikotoivat monet länsimaat mutta Espanja oli mukana ja sijoittui neljänneksi hävittyään pronssiottelussa Neuvostoliitolle pistein 94–117. Los Angelesin 1984 kisoja boikotoivat puolestaan itäblokin maat ja Espanja selviytyi finaaliin, jossa se hävisi Yhdysvalloille 65–96.

Soulin 1988 olympialaisissa Espanja sijoittui kahdeksanneksi, kotikisoissaan Barcelonassa 1992 yhdeksänneksi ja Sydneyssä 2000 jälleen yhdeksänneksi. Ateenan 2004 olympialaisissa joukkue sijoittui seitsemänneksi. Pekingin 2008 olympialaisissa se saavutti hopeaa hävittyään ainoastaan Yhdysvalloille, ensin alkulohkossa ja toistamiseen loppuottelussa. Lontoon olympialaisissa 2012 Espanja sai jälleen hopeaa. Voitettuaan välieräottelussa Venäjän se hävisi loppuottelussa Yhdysvalloille. Rio de Janeirossa 2016 Espanja sai pronssia kukistettuaan pronssiottelussa Australian.

 MM-kisoissa 
Espanja osallistui koripallon ensimmäisiin maailmanmestaruuskilpailuihin 1950 ja sijoittui yhdeksänneksi. Seuraavan kerran maa pääsi kisoihin mukaan 1974 ja sijoittui viidenneksi. Yksien väliin jääneiden kisojen jälkeen maa oli mukana jälleen 1982 ja sijoittui neljänneksi. Vuonna 1986 Espanja sijoittui kotikisoissaan viidenneksi. Kaksissa seuraavissa MM-kisoissa joukkueen sijoitus oli kymmenes. Vuoden 1998 kisoissa se sijoittui viidenneksi ja Alberto Herreros oli kisojen paras korintekijä.

Vuoden 2002 MM-kisoissa Yhdysvalloissa Espanja sijoittui viidenneksi voitettuaan viimeisessä sijoitusottelussaan poikkeuksellisen huonosti pelanneen isäntämaan pistein 81–75.

 MM-kisat 2006 
Japanissa järjestetyissä vuoden 2006 MM-kisoissa Espanjan miesten koripallomaajoukkue voitti historiansa ensimmäisen arvokisakultamitalin. Välierässä se kaatoi olympiavoittaja Argentiinan pistein 75–74. Finaalissa se voitti Kreikan ylivoimaisin pistein 70–47, vaikka kisojen arvokkaimmaksi pelaajaksi valittu Pau Gasol ei pystynyt enää pelaamaan loukkaannuttuaan välierässä. Finaalissa Espanjan parhaat pistemiehet olivat 20 pistettä keränneet Juan Carlos Navarro ja kisojen tähtiviisikkoon Gasolin ohella valittu Jorge Garbajosa. Joukkuetta valmensi Pepu Hernández, jonka isä kuoli finaalia edeltävänä yönä.

 MM-kisat 2010– 
Vuoden 2010 MM-kilpailuissa Espanja sijoittui kuudenneksi ja 2014 viidenneksi.

Kiinan MM-kilpailuissa 2019 Espanja voitti historiansa toisen maailmanmestaruuden: loppuottelussa se voitti Argentiinan 95–75.https://yle.fi/urheilu/3-10972389

 EM-kisoissa 
Espanja on historiansa aikana saavuttanut 12 mitalia koripallon EM-kisoissa. Jo vuonna 1935 lajin ensimmäisissä EM-kisoissa se sai hopeaa. Seuraava hopeamitali tuli kotikisoista 1973. Vuonna 1983 joukkue sai jälleen hopeaa ja 1991 pronssia. Vuosituhannen taitteessa se oli kolmissa peräkkäisissä kisoissa mitaleilla: hopeaa 1999, pronssia 2001 ja hopeaa 2003. Vuoden 2005 kisoissa sijoitus oli neljäs ja vuonna 2007 joukkue sai hopeaa. Vuoden 2009 kisoissa joukkue voitti EM-kultaa.

Liettuan vuoden 2011 EM-kilpailuissa Espanja puolusti mestaruuttaan ja eteni loppuotteluun, jossa se kohtasi Ranskan. Ottelu päättyi lopulta Espanjan voittoon ja maa uusi mestaruutensa. Espanjan Juan Carlos Navarro valittiin kisojen arvokkaimmaksi pelaajaksi.

Vuoden 2013 EM-kilpailuissa Sloveniassa Espanja voitti alkulohkonsa neljällä otteluvoitolla ja isäntämaalle kärsityllä tappiolla. Jatkolohkossa Espanja voitti kaksi ottelua viidestä, kun se voitti Suomen ja sen alkulohkovoitto Kroatiasta laskettiin mukaan. Puolivälierissä Espanja voitti toisen alkulohkon ykkösen Serbian mutta hävisi välierissä jatkoajan jälkeen Ranskalle. Pronssiottelussa Espanja voitti Kroatian pistein 92–66.

Vuoden 2015 EM-kilpailuissa Espanja voitti kolmannen mestaruutensa voitettuaan loppuottelussa Liettuan. EM-kilpailuissa 2017 se saavutti pronssia kukistettuaan pronssiottelussa Venäjän.

 Menestys arvokilpailuissa 
Olympialaiset

 1936: ei läpäissyt karsintoja.
 1948: ei osallistunut.
 1952: ei osallistunut.
 1956: ei osallistunut.
 1960: 11.
 1964: ei läpäissyt karsintoja.
 1968: 7.
 1972: 11.
 1976: ei läpäissyt karsintoja.
 1980: 4.
 1984: link= Hopeaa

 1988: 8.
 1992: 9.
 1996: ei läpäissyt karsintoja.
 2000: 9.
 2004: 7.
 2008: link= Hopeaa
 2012: link= Hopeaa
 2016: link= Pronssia
 2020: 6.
 2024: 10.
 2028: 

Maailmanmestaruuskilpailut

 1950: 9.
 1954: ei osallistunut.
 1959: ei osallistunut.
 1963: ei läpäissyt karsintoja.
 1967: ei läpäissyt karsintoja.
 1970: ei läpäissyt karsintoja.
 1974: 5.
 1978: ei läpäissyt karsintoja.
 1982: 4.
 1986: 5.

 1990: 10.
 1994: 10.
 1998: 5.
 2002: 5.
 2006: link= Kultaa
 2010: 6.
 2014: 5.
 2019: link= Kultaa
 2023: 9.
 2027:

Euroopan-mestaruuskilpailut

 1935: link= Hopeaa
 1937: ei osallistunut.
 1939: ei osallistunut.
 1946: ei osallistunut.
 1947: ei osallistunut.
 1949: ei osallistunut.
 1951: ei osallistunut.
 1953: ei osallistunut.
 1955: ei osallistunut.
 1957: ei osallistunut.
 1959: 15.
 1961: 13.
 1963: 7.
 1965: 11.
 1967: 10.
 1969: 5.
 1971: 7.
 1973: link= Hopeaa
 1975: 4.
 1977: 9.
 1979: 6.
 1981: 4.

 1983: link= Hopeaa
 1985: 4.
 1987: 4.
 1989: 5.
 1991: link= Pronssia
 1993: 5.
 1995: 6.
 1997: 5.
 1999: link= Hopeaa
 2001: link= Pronssia
 2003: link= Hopeaa
 2005: 4.
 2007: link= Hopeaa
 2009: link= Kultaa
 2011: link= Kultaa
 2013: link= Pronssia
 2015: link= Kultaa
 2017: link= Pronssia
 2022: link= Kultaa
 2025: 17.
 2029:

 Lähteet 

 Aiheesta muualla 

Luokka:Espanjan koripallo
Luokka:Koripallomaajoukkueet